REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/147-24

12. novembar 2024. godine

B e o g r a d

Z A P I S N I K

ČETVRTE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 8. NOVEMBRA 2024. GODINE

Sednica je počela u 11,00 časova.

Sednicom je predsedavao prof. dr Marko Atlagić, predsednik Odbora.

Sednici su prisustvovali članovi Odbora: Biljana Jakovljević, dr Zoran Lutovac, Ana Miljanić, prof. dr Đorđe Pavićević, Stojan Radenović, Željko Rebrača, Branko Ružić, Goran Spasojević, Života Starčević i Slađana Šušnjar.

Sednici su prisustvovali zamenici članova Odbora: Sonja Ilić, Nikola Pantelić, Biljana Ilić Stošić i Slađana Radisavljević.

Sednici nisu prisustvovali članovi Odbora Peđa Mitrović i prof. dr Branimir Nestorović, niti njihovi zamenici.

Sednici su, saglasno članu 229. Poslovnika NS, prisustvovali predstavnici Ministarstva prosvete: prof. dr Slavica Đukić Dejanović, ministarka, prof. dr Aleksandra Šuvaković i Zoran Kasalović, državni sekretari, dr Milan Pašić, pomoćnik ministra za predškolsko i osnovno obrazovanje i vaspitanje, Miloš Blagojević, pomoćnik ministra za srednje obrazovanje i vaspitanje i obrazovanje odraslih, dr Aleksandar Jović, pomoćnika ministra za međunarodnu saradnju i evropske integracije i dr Vladimir Jakovljević, posebni savetnik ministra, predstavnici Ministarstva nauke, tehnološkog razvoja i inovacija: dr Jelena Begović, ministarka, Vukašin Grozdić i prof. Miroslav Trajanović, državni sekretari, dr Marina Soković, Vladimir Radovanović i Ivana Vukašinović, pomoćnici ministra, Jovan Milić, posebni savetnik ministra i Zoran Tomić, savetnik ministra i predstavnici Ministarstva sporta: Zoran Gajić, ministar, Ratko Nikolić, državni sekretar, Dejan Bojović, posebni savetnik ministra i jovan Knežević, šef Kabineta.

Na predlog predsednika, Odbor je većinom glasova, (12 glasova – ZA, 2 – nije glasalo), usvojio sledeći:

**D n e v n i r e d**

1. Razmatranje Informacije o radu Ministarstva prosvete za period januar – mart 2024. godine (broj: 02-1011/24, od 12. aprila 2024. godine),
2. Razmatranje Informacije o radu Ministarstva prosvete za period april – jun 2024. godine (broj: 02-1011/24-1, od 11. jula 2024. godine),
3. Razmatranje Informacije o radu Ministarstva prosvete za period jul – septembar 2024. godine (broj: 02-1011/24-2, od 17. oktobra 2024. godine),
4. Razmatranje Informacije o radu Ministarstva nauke, tehnološkog razvoja i inovacija za period januar – mart 2024. godine (broj: 02-1228/24, od 8. maja 2024. godine),
5. Razmatranje Informacije o radu Ministarstva nauke, tehnološkog razvoja i inovacija za period april – jun 2024. godine (broj: 02-1228/24-1, od 26. jula 2024. godine),
6. Razmatranje Informacije o radu Ministarstva sporta za period maj – avgust 2024. godine (broj: 02-2026/24, od 29. avgusta 2024. godine),
7. Razmatranje inicijative za obrazovanje Pododbora za sport, koju je podneo narodni poslanik Goran Spasojević (broj: 02-2493/24, od 28. oktobra 2024. godine).

Pre prelaska na rad po utvrđenom dnevnom redu, **usvojeni su**, većinom glasova (12 glasova – ZA, 2 – nije glasalo), bez primedaba, **zapisnici sa Treće sednice Odbora**, održane 22. oktobra 2024. godine.

Pre prelaska na rad po utvrđenom dnevnom redu, predsednik Odbora je predložio, da zbog obaveza ministra Gajića, kome je u zvaničnu posetu došao ministar sporta Crne Gore, a uz saglasnost ministarke Đukić Dejanović i ministarke Begović, Odbor prvo raspravlja o 6. tački dnevnog reda, pa nakon toga da se razmatraju izveštaji Ministarstva prosvete i Ministarstva nauke, tehnološkog razvoja i inovacija i da na osnovu člana 76. Poslovnika NS, Odbor vodi zajednički načelni pretres o prvoj, drugoj i trećoj tački dnevnog reda, gde je reč o informacijama o radu Ministarstva prosvete za prva tri kvartala i zajednički načelni pretres o četvrtoj i petoj tački dnevnog reda, gde je reč o informacijama o radu Ministarstva nauke, tehnološkog razvoja i inovacija o prva dva kvartala.

Odbor je većinom glasova (12 glasova – ZA, 1 – protiv, 1 – nije glasao) odlučio da prihvati ovaj predlog.

Šesta tačka dnevnog reda: **Razmatranje Informacije o radu Ministarstva sporta za period maj – avgust 2024. godine (broj: 02-2026/24, od 29. avgusta 2024. godine)**

Uvodne napomene povodom ove tačke dnevnog reda izneo je Zoran Gajić, ministar sporta.

U diskusiji povodom ove tačke dnevnog reda učestvovali su prof. dr Đorđe Pavićević i Goran Spasojević.

Nakon rasprave, Odbor je većinom glasova (10 - ZA, 4 – nije glasalo), odlučio **da prihvati** Informaciju o radu Ministarstva sporta za period maj – avgust 2024. godine. Predsednik Odbora je obavestio prisutne da će Odbor, u skladu sa članom 229. Poslovnika, podneti izveštaj Narodnoj skupštini o prihvatanju ove informacije o radu Ministarstva sporta.

Zajednički načelni pretres o prvoj, drugoj i trećoj tački dnevnog reda: **Razmatranje Informacije o radu Ministarstva prosvete za period januar – mart 2024. godine (broj: 02-1011/24, od 12. aprila 2024. godine), Razmatranje Informacije o radu Ministarstva prosvete za period april – jun 2024. godine (broj: 02-1011/24-1, od 11. jula 2024. godine)** i **Razmatranje Informacije o radu Ministarstva prosvete za period jul – septembar 2024. godine (broj: 02-1011/24-2, od 17. oktobra 2024. godine)**

Uvodne napomene povodom ove tačke dnevnog reda iznela je prof. dr Slavica Đukić Dejanović, ministarka prosvete.

U diskusiji povodom ove tri tačke dnevnog reda učestvovali su: prof. dr Đorđe Pavićević, dr Zoran Lutovac, Sonja Ilić, Slađana Radisavljević i prof. dr Marko Atlagić.

Nakon zaključene rasprave, predsednik Odbora je prvo stavio na glasanje Informaciju o radu Ministarstva prosvete za period januar – mart 2024. godine.

Odbor je većinom glasova (11 glasova – ZA, 3 – nije glasalo) odlučio **da prihvati** Informaciju o radu Ministarstva prosvete za period januar – mart 2024. godine.

Predsednik Odbora je stavio na glasanje i Informaciju o radu Ministarstva prosvete za period april – jun 2024. godine.

Odbor je većinom glasova (11 glasova – ZA, 3 – nije glasalo) odlučio **da prihvati** Informaciju o radu Ministarstva prosvete za period april – jun 2024. godine.

Predsednik Odbora je stavio na glasanje i Informaciju o radu Ministarstva prosvete za period jul – septembar 2024. godine.

Odbor je većinom glasova (11 glasova – ZA, 3 – nije glasalo) odlučio **da prihvati** Informaciju o radu Ministarstva prosvete za period jul – septembar 2024. godine.

Predsednik Odbora je obavestio prisutne, da će Odbor, u skladu sa članom 229. Poslovnika, podneti izveštaj Narodnoj skupštini o prihvatanju ove tri informacije o radu Ministarstva prosvete.

Zajednički načelni pretres o četvrtoj i petoj tački dnevnog reda: **Razmatranje Informacije o radu Ministarstva nauke, tehnološkog razvoja i inovacija za period januar – mart 2024. godine (broj: 02-1228/24, od 8. maja 2024. godine)** i **Razmatranje Informacije o radu Ministarstva nauke, tehnološkog razvoja i inovacija za period april – jun 2024. godine (broj: 02-1228/24-1, od 26. jula 2024. godine)**

Uvodne napomene povodom ove tačke dnevnog reda iznela je dr Jelena Begović, ministarka nauke, tehnološkog razvoja i inovacija.

U diskusiji povodom ove tri tačke dnevnog reda učestvovali su: prof. dr Đorđe Pavićević i Slađana Radisavljević.

Nakon zaključene rasprave, predsednik Odbora je stavio na glasanje prvo Informaciju o radu Ministarstva nauke, tehnološkog razvoja i inovacija za period januar – mart 2024. godine.

Odbor je jednoglasno (11 glasova – ZA) odlučio **da prihvati** Informaciju o radu Ministarstva nauke, tehnološkog razvoja i inovacija za period januar – mart 2024. godine.

Predsednik Odbora je stavio na glasanje i Informaciju o radu Ministarstva nauke, tehnološkog razvoja i inovacija za period april – jun 2024. godine.

Odbor je jednoglasno (11 glasova – ZA) odlučio **da prihvati** Informaciju o radu Ministarstva nauke, tehnološkog razvoja i inovacija za period april – jun 2024. godine.

Predsednik Odbora je obavestio prisutne, da će Odbor, u skladu sa članom 229. Poslovnika, podneti izveštaj Narodnoj skupštini o prihvatanju ove dve informacije o radu Ministarstva nauke, tehnološkog razvoja i inovacija.

Sedma tačka dnevnog reda: **Razmatranje inicijative za obrazovanje Pododbora za sport, koju je podneo narodni poslanik Goran Spasojević (broj: 02-2493/24, od 28. oktobra 2024. godine)**

Uvodne napomene povodom ove tačke dnevnog reda je izneo prof. dr Marko Atlagić, predsednik Odbora i upoznao članove Odbora da je Goran Spasojević, član Odbora, podneo 28. oktobra 2024. godine inicijativu za obrazovanje Pododbora za sport, u skladu sa čl. 44. stav 6. Poslovnika. Predsednik je naveo da su inicijative za formiranje pododbora dobrodošle i da pododbori treba da budu funkcionalna radna tela koja treba da odražavaju političku strukturu Narodne skupštine u plenumu i strukturu obrazovanih radnih tela. Upoznao je prisutne da ovaj pododbor, ukoliko se obrazuje, u skladu sa Poslovnikom i dosadašnjom praksom kada su u pitanju pododbori u Narodnoj skupštini, će održavati svoje sednice ponedeljkom, neće održavati sednice van sedišta Narodne skupštine i neće imati pravo na naknadu troškova za održavanje sednica.

Goran Spasojević, član Odbora, je obrazložio svoju inicijativu o obrazovanju Pododbora za sport i istakao da će novoformirani pododbor, ukoliko se obrazuje, obavljati poslove za potrebe Odbora za obrazovanje, nauku, tehnološki razvoj i informatičko društvo, u skladu sa Poslovnikom Narodne skupštine i da ne može samostalno da istupa, osim ako Odbor drugačije ne odluči. Zadatak Pododbora će biti da razmatra i prati izvršavanje zakona i drugih akata u oblasti sporta i fizičke kulture, razmatra plan rada i izveštaje nadležnog ministarstva i drugih državnih organa, organizacija i tela u oblasti sporta i fizičke kulture, prati školski i univerzitetski sport i fizičko vaspitanje dece svih uzrasta. Navedena pitanja Podobor će razmatrati sa aspekta sporta i fizičke kulture. Podobor će obavljati i druge poslove za potrebe Odbora, u skladu sa Poslovnikom Narodne skupštine. Pododbor će sarađivati sa resornim ministarstvom, drugim državnim organima i nevladinim organizacijama, u skladu sa svojim zadacima. O svom radu Pododbor će obaveštavati Odbor i jednom godišnje će podnositi pisani izveštaj. Goran Spasojević je predložio da Pododbor ima 9 članova koji je sastavljen od članova i zamenika članova Odbora za obrazovanje, nauku, tehnološki razvoj i informatičko društvo:

- Goran Spasojević, predsednik,

- Vesna Đurišić, član,

- Biljana Đorđević, član,

- mr Vladimir Jelić, član,

- Ana Miljanić, član,

- Peđa Mitrović, član,

- Željko Rebrača, član,

- Života Starčević, član i

- Slađana Šušnjar, član.

Nakon završene diskusije, prof. dr Marko Atlagić, predsednik Odbora, je stavio na glasanje predlog za obrazovanje Pododbora za sport, koji će raditi u sastavu: Goran Spasojević, predsednik, Vesna Đurišić, Biljana Đorđević, mr Vladimir Jelić, Ana Miljanić, Peđa Mitrović, Željko Rebrača, Života Starčević i Slađana Šušnjar, članovi.

Odbor je jednoglasno (11 glasova – ZA), usvojio ovaj predlog i doneo **odluku** o obrazovanju Pododbora za sport.

Sednica je završena u 14,05 časova.

Snimak Četvrte sednice Odbora za obrazovanje, nauku, tehnološki razvoj i informatičko društvo se nalazi na linku: http://217.26.67.44/filesnsrs/odbor/odbor2024110811.mp4.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Dejan Jevtović prof. dr Marko Atlagić